Til deg som skal ha behandling med

Durvalumab

Imfinzi ®

Immunterapi

Du har fått strålebehandling og cellegift mot kreftsvulsten. Behandlingen du nå skal få reduserer risiko for tilbakefall.

Immunterapi er et samlebegrep om flere metoder for kreftbehandling der kroppens immunforsvar stimuleres til å drepe kreftceller.

Durvalumab (Imfinzi®) er et immunterapimedikament.

Kreftsvulsten må ha påvist en markør som heter PDL1 for at man skal kunne bruke medikamentet.

Varighet: kuren tar ca. 1,5 time.

Intervall: Der vanlig er å gi kurer hver andre eller hver fjerde uke.

Antall kurer som gis avhenger av effekt og eventuelle bivirkninger.

I utgangspunktet er dette en tilleggsbehandling i ett år dersom det ikke er tilbakefall av kreftsvulsten og bivirkningene er håndterbare.

Du blir kontrollert med CT etter 6 og 12 måneder.

Legetime før behandling:

Før legesamtale tar du:

blodprøver

fyller ut ESAS spørreskjema

måler vekt og høyde

Legen vurderer almenntilstanden din, sjekker blodprøver og bestiller kuren. Det er vanligvis ikke behov for kvalmestillende medikamenter til kurene.

Behandlingsdagen:

Kuren gis i en blodåre (intravenøst) og består av:

durvalumab (Imfinzi®) – (tar ca. 60 min)

saltvann 250 ml til skylling av blodårene (tar ca. 30 min)

Sykepleier gir deg en kalender med avtaler om legetimer og behandling videre.

To eller fire uker etter kur:

Du kommer tilbake til blodprøver og ny legetime for å planlegge neste kur dagen etter (evt. samme dag).

Blodprøver kan også tas hos fastlege noen dager i forveien.

Vi tar blodprøve ved hver kur for å sjekke bl.a. stoffskiftet, lever- og nyrefunksjon.

Mulige bivirkninger

Noen får bivirkninger av immunterapi, men ikke alle.

Det er registrert både milde, moderate og alvorlige bivirkninger.

Behandlingen kan gi en overaktivering av immunsystemet og påfølgende betennelsestilstander i ulike organer. Dette kan oppstå når som helst under behandlingen, og det er viktig at man tidlig forteller lege/sykepleier om slike symptomer, da er de lettere å behandle:

Lunge

kortpustethet

brystsmerte

tørrhoste

Mage/tarm/lever/bukspyttkjertel

diare

magesmerter, evt. med utstråling til ryggen

blod/slim i avføring

gulfarging av hud eller i det hvite i øyet

mørk urin

kvalme/oppkast

Skjoldbruskkjertel

Høyt stoffskifte: hjertebank, skjelving, uro

Lavt stoffskifte: slapphet, lav puls etc.

Hud

Utslett, eksem, kløe

Annet

Eventuelle andre hormonforstyrrelser

Milde bivirkninger kan man vurdere å observere, mens kraftigere bivirkninger krever at man stopper behandlingen med durvalumab og gir immundempende medisin som f.eks prednisolon.

Behandlende lege vurderer individuelt når behandlingen kan gjenopptas.

Livsførsel under behandling:

Immundempende medikamenter må ikke brukes uten avtale med behandlende lege

Durvalumab skal ikke gis til gravide/ammende og sikker prevensjon må brukes der dette er aktuelt

Du kan ellers leve som normalt

Egne notater:

________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________

Telefonnummer ved spørsmål relatert til

behandlingen:

Ukedager kl. 09-15:

Lungeavdelingens poliklinikk

55974080 innvalg 3

Kveld/ natt/ helg:

Lungeavdelingens sengepost:

Tlf: 55973530